open-index/open-wikipedia-markdown huggingface dataset:
Kari Bøge

**Kari Bøge** (født 19. august 1950 i Stockholm) er en norsk maler, tegneserieskaper og forfatter bosatt i Hyggen i Buskerud. 

Hun har dansk mor og norsk far. Som barn bodde hun i en lang periode i Roma. Som ung jente begynte hun som journalist for en lokalavis i Norge. Hun begynte også, da hun hadde fullført grunnskolen, som maler.

Kari Bøge debuterte som forfatter i 1970 med romanen *Asmorelda*, på samme tid som hun ble tatt opp som maler i Unge Kunstneres Samfund. I etterkant har hun skrevet ni voksenbøker og fire ungdomsbøker, i tillegg til at hun har illustrert sju bøker (fem av dem er skrevet av Einar Økland).

Hun er gift med forfatteren Arild Stubhaug.

## Bibliografi

* *Asmorelda*, 1971
* *Viviann, hvit*, 1974
* *Lyset er så hvitt om sommeren*, 1976
* *Som regn om natten*, 1976
* *Til avtalt tid* (i samarbeid med Arild Stubhaug), 1979
* *Dikt om portar og rom* (med Arild Stubhaug), 1979
* *Viviann og Lin*, 1980
* *Irrganger*, 1984
* *I trylleskogen*, 1986
* *Speilet fanger*, 1986
* *Morgenfugl og natteravn*, 1986
* *Svanesang*, 1988
* *Søster, Viviann*, 1988
* *Hver sin lyst*, 1989
* *Ryggen fri*, 1992
* *Stjerneskudd*, 1995
* *Familiekrets*, 1998
* *For alt jeg vet*, 2000
* *Og hva så*, 2001
* *Lins bok*, 2002
* *Komponisten* 2008
* *Til og fra fest*, 2010
* *Etter festen*, roman, Aschehoug, 2011 
* *Slutt*, ungdomsbok, Aschehoug, 2012
* *Viviann, fri*, roman, Aschehoug, 2017

## Priser og utmerkelser
* 1974 &ndash; Kultur- og kirkedepartementets pris for barne- og ungdomslitteratur for illustrasjoner i *Det blir alvor* (forfatter Einar Økland).
* 1975 &ndash; Kultur- og kirkedepartementets pris for barne- og ungdomslitteratur for illustrasjoner i *Slik er det* (forfatter Einar Økland).
* 1975 &ndash; Kultur- og kirkedepartementets pris for beste tegneserie for Sotus.
* 1986 &ndash; Kultur- og kirkedepartementets pris for barne- og ungdomslitteratur for *Speilet fanger*.
* 1988 &ndash; Mads Wiel Nygaards legat
* 1992 &ndash; Sonja Hagemanns barne- og ungdomsbokpris for *Ryggen fri*

## Referanser


## Kilder
* Presentasjon av Kari Bøge i Forfatterkatalogen på Forfattersentrums nettsider

## Eksterne lenker
* Øystein Rottem. 
* Kari Bøge hos Aschehoug
* Kari Bøge hos Kristiansand folkebibliotek
Einar Niemi

**Einar Niemi** (født 1943) er en norsk historiker.
## Liv og virke
Niemi er oppvokst i Vadsø men utdannet cand.philol. ved Universitetet i Oslo i 1972.  Så var han lektor ved Vadsø gymnas 1972–1975, så var han amanuensis i historie ved Universitetet i Tromsø 1975–1977, så fylkeskonservator i Finnmark 1977–1989 og så professor i Tromsø fra  1989, dette sted som etter hvert ble til Institutt for arkeologi, historie religionsvitenskap og teologi ved Universitetet i Tromsø – Norges arktiske universitet. I 2004 ble han æresdoktor ved Universitetet i Umeå.

Han har forsket på  migrasjons-historie, minoritets- og etnisitet-historie og regionalisme rundt Nordkalotten; se også pomorhandel.  Fra høsten 1997 til 2002 var han hovedredaktør for forskningstidsskriftet Historisk tidsskrift og for Samlagets bokserie *Utsyn*. Han har gitt oppmerksomhet til hvordan begrepet «Nord-Norge» oppsto i emigrantmiljøer i USA på 1880-tallet. 
 
## Utgivelser
Et utdrag av hans publisering:
* 2003 *Norsk innvandrerhistorie*, andre bind.
* 1992 ''Pomor: Nord-Norge og Nord-Russland gjennom tusen år''  ISBN 82-05-20616-3
* 1983 *Vadsøs historie* 
* 1981 *Den finske fare. Sikkerhetsproblemer og minoritetspolitikk i nord 1860-1940*, med Knut Einar Eriksen 
* 1976 *Trekk fra Nord-Norges historie*, hovedforfatter

## Utmerkelser
* Medlem av Det Norske Videnskaps-Akademi
* Medlem av Det Kongelige Norske Videnskabers Selskab
* Medlem av Kungliga Skytteanska Samfundet i Umeå
* Brageprisen 2003, for *Norsk innvandringshistorie*
* Gad Rausings pris, for framstående forskergjerning, Det Kungliga Vitterhets Historie och Antikvitets Akademien
* Sverre Steen-prisen, 2017
* Ridder 1. klasse av St. Olavs Orden, 2024

## Referanser


## Eksterne lenker
*
Fiskebøl

**Fiskebøl** er et sted i Hadsel kommune i Nordland. Stedet ligger nord på Austvågøya, på sørsiden av Hadselfjorden.

Fiskebøl er fergested på Europavei 10, med ferge til Melbu på Hadseløya. Etter at Lofotens fastlandsforbindelse («Lofast») åpnet i 2007, fikk ferga til Melbu færre avganger, men den vil ikke bli nedlagt. Nye Europavei 10 tar av like sør for Fiskebøl, og går i Sløverfjordtunnelen gjennom den lille Årnøya og under Sløverfjorden til Raftsundet. Sørover går Europaveien til Svolvær, Kabelvåg og Vest-Lofoten. Det går også fylkesvei vestover til Laukvika.

Fiskebøl har etter hvert fått et navn innenfor oljevernarbeid. På stedet finnes Nord-Norsk Beredskapssenter, som er et beredskapssenter for oljevern, sikkerhet og opplæring, og NorLense AS, som lager oljelenser og også oppblåsbare telt til bl.a. forsvaret og brann-/redningstjenesten.

## Eksterne lenker
* Fergerute for Fiskebøl – Melbu
* Nord-Norsk Beredskapssenter 
* NorLense AS
Gad Rausings pris

**Gad Rausings Pris för framstående humanistisk forskargärning** er en årlig utmerkelse gitt til viktige nordiske bidragsytere til humanistisk-samfunnsfaglig vitenskap.  
Prisen forvaltes fra en stor donasjon i 2002, fra Birgit och Gad Rausings stiftelse for Humanistisk Forskning, og bestemmes av det svenske Kungl. Vitterhetsakademien.

* 2024 Heikki Pihlajamäki sammenlignende rettshistorie, Helsingfors universitet
* 2023 Helge Jordheim, kulturhistorie, Universitet i Oslo
* 2022 Marie-Louise Bech Nosch, Københavns Universitet 
* 2021 Terttu Nevalainen, språkforskning, Helsingfors universitet
* 2020 Pirjo Markkola, Tammerfors universitet
* 2019 Lena Liepe, Linnéuniversitetet
* 2018 Mogens Trolle Larsen, København
* 2017 Sten Ebbesen, København
* 2016 Erik A. Nielsen, København «for original forskning om bruk av bilder og bildespråk i skandinavisk diktning på 1600- og 1700-tallet».
* 2015 Sverre Bagge, Bergen, historie
* 2014 Minna Skafte Jensen, København, klassisk filologi
* 2013 Jan Terje Faarlund
* 2012 Kirsten Blinkenberg Hastrup
* 2011 Åke Daun
* 2010 Vésteinn Ólason, Reykjavik, litteratur
* 2009 Eva Österberg
* 2008 Simo Knuuttila innen fagfeltene mentalhistorie og filosofisk psykologi
* 2007 Mogens Herman Hansen København for forskning på antikkens athenske demokrati
* 2006 Heikki Räisänen, Helsingfors, religionshistorie
* 2005 Jørgen Jensen, København, dansk historie
* 2004 Ulf Telemand, Lunds universitet, svensk lingvistikk.
* 2003 Einar Niemi, Universitetet i Tromsø

Prisen deles ut av Kong Karl Gustav i Rikssalen på det svenske slott i Stockholm.

## Referanser


## Eksterne lenker
* Gad Rausings pris för framstående humanistisk forskargärning. Vitterhetsakademien.
Pieces of the Sky

***Pieces of the Sky*** er et album av Emmylou Harris, utgitt i 1975 som det første på et stort plateselskap etter debuten *[[Gliding Bird]]* fem år tidligere på Jubilee Records. *Pieces of the Sky* inneholder mange coverlåter, blant dem singelen «If I Could Only Win Your Love» som kom på topp 5 i USA. «Too Far Gone» nådde 13.-plass på *Billboard*s «Top Country Songs».

Albumet oppnådde 7.-plass på *Billboard*s liste for country-plater og 45.-plass på «The Billboard 200».

## Sporliste
#«Bluebird Wine» (Rodney Crowell) – 3:18
#«Too Far Gone» (Billy Sherill) – 4:05
#«If I Could Only Win Your Love» (Charlie Louvin/Ira Louvin) – 2:36
#«Boulder to Birmingham» (Emmylou Harris/Bill Danoff) – 3:33
#«Before Believing» (Danny Flowers) – 4:44
#«Bottle Let Me Down» (Merle Haggard) – 3:16
#«Sleepless Nights» (Boudleaux Bryant/Felice Bryant) – 3:25
#«Coat of Many Colors» (Dolly Parton) – 3:42
#«For No One» (John Lennon/Paul McCartney) – 3:40
#«Queen of the Silver Dollar» (Shel Silverstein) – 5:14

## Referanser


## Eksterne lenker
*
Demiurg

**Demiurg** var ifølge Platons verk Timaios verdensskaperen. Begrepet ble senere brukt av nyplatonske og gnostiske tenkere. I gnostisk filosofi er demiurgen en ond herre som hersker over de lavere makter.
Elite Hotel

***Elite Hotel*** er et album av Emmylou Harris. Det var hennes andre album i 1975 og hennes tredje totalt. Etter suksessen med *[[Pieces of the Sky]]* tidligere på året ble denne utgivelsen enn mer suksessrik. Hun nådde helt til topp med albumet på the Billboard Music Charts. To av sporene på albumet, *«Together Again»* og *«Sweet Dreams»* toppet også countrysingellisten og *«One of These Days»* nådde som best en 3.-plass på samme liste. Hennes versjon av The Beatles-låten *«Here, There and Everywhere»* kom på en 63.-plass på poplisten.

## Sporliste
#«Amarillo» (Emmylou Harris/Rodney Crowell) – 3:05
#«Together Again» (Buck Owens) – 3:56
#«Feelin' Single, Seein' Double» (Wayne Kemp) – 2:34
#«Sin City» (Gram Parsons/Chris Hillman) – 3:57
#«One of These Days» (Earl Montgomery) – 3:03
#«Till I Gain Control Again» (Rodney Crowell) – 5:40
#«Here, There, and Everywhere» (John Lennon/Paul McCartney) – 3:59
#«Ooh Las Vegas» (Gram Parsons/Rik Grech) – 3:47
#«Sweet Dreams» (Don Gibson) – 4:03
#«Jambalaya (on the Bayou)» (Hank Williams) – 3:05
#«Satan's Jeweled Crown» (Edgar L. Eden)

## Kilder
* 

## Eksterne lenker
*
Vårsøg

«**Vårsøg»** ble første gang publisert i *[[Norsk Tidend]]* 28. februar 1945, og er et dikt skrevet av Hans Hyldbakk (1898–2001). Det blir regnet som Hyldbakks mest kjente dikt ved siden av «E slåttatæja». Hyldbakk skrev diktet mot slutten av andre verdenskrig, og det heter seg at «våren» i teksten er en metafor for frigjøringen. Slik skal diktet være en hyllest til fred.

No skin det sol e høgste Svealiå

No bli det vår, det kjeinne e så vel

Det søng så tongt kring aille dalasiå

Og synnavijn, hain kjæm og gær me sel

## Tonesatt versjon
Henning Sommerro og gruppa Vårsøg platedebuterte i 1977 med en svært kjent viseversjon av diktet, til Sommerros melodi. Den finnes på LP-platen med samme navn (Arctic Records ARC 8614). Sigmund Grovens tolkning av denne melodien på LP-platen *Songar utan ord* (Polydor 813 587-1), som ble utgitt i 1983, ble lenge brukt som kjenningsmelodi i NRKs radioprogram *[[Nattønsket (radioprogram)|Nattønsket]]*.

Alexander Rybak har en engelsk versjon av sangen («If You Were Gone») på sitt album ''Fairytales'', som ble utgitt i 2009.

Den norske hiphop-duoen Multicyde brukte Henning Sommerros melodi i sangen «A Better Day» i 2001. Den koreanske hiphopgruppa JTL har spilt inn en koreansk utgave av Multicydes versjon.

## Referanser
Luxury Liner

***Luxury Liner*** er et album av Emmylou Harris fra 1977.

Albumet var det andre av til nå fire album av Emmylou Harris som gikk til topps på listen the Billboard Music Charts, (det første var *[[Elite Hotel]]*). Men ingen av låtene på albumet nådde helt til topps på singellisten. De to låtene som gjorde det best var; coverversjonen av Chuck Berrys «(You Never Can Tell) C'est la Vie» som kom på sjetteplass og «Making Believe» som nådde en åttendeplass.

## Sporliste
#«Luxury Liner» (Gram Parsons) – 3:41
#«Pancho and Lefty» (Townes Van Zandt) – 4:50
#«Making Believe» (Jimmy Work) – 3:37
#«You're Supposed to Be Feeling Good» (Rodney Crowell) – 4:01
#«I'll Be Your San Antone Rose» (Susanna Clark) – 3:43
#«(You Never Can Tell) C'est la Vie» (Chuck Berry) – 3:27
#«When I Stop Dreaming» (Ira Louvin/Charlie Louvin) – 3:15
#«Hello Stranger» (med Nicolette Larson) (A.P. Carter) – 3:59
#«She» (Gram Parsons/Chris Ethridge) – 3:15
#«Tulsa Queen» (Emmylou Harris/Rodney Crowell) – 4:47

## Kilder
* 

## Eksterne lenker
*
Angus Young

**Angus McKinnon Young** (født 1955) er en australsk gitarist, best kjent som hovedgitarist, låtskriver og det eneste konstante medlemmet av det australske «hard rock»-bandet AC/DC. 

Familien Young emigrerte til Australia i 1959. 

Han begynte å spille gitar som femåring, og grunnla AC/DC sammen med sin bror Malcolm Young i 1973. Eldstebror George ble popstjerne i Australia med bandet Easybeats mens brødrene var små, Easybeats hadde en verdensomspennende hit med «Friday On My Mind» (1966). Angus begynte å spille banjo og gitar før han begynte på grunnskolen; Angus sluttet skolegangen 15 år gammel og kjøpte sin første Gibson SG.

For mange år siden hevdet bandet selv at Angus ble født i 1959 i stedet for 1955 for å videreføre myten om at han fortsatt var en skolegutt da bandet ble dannet. Angus Young fulgte et forslag fra sin søster og begynte å bruke Ashfield Boys High-skoleuniform på scenen, som siden har blitt et av varemerkene til AC/DC. Young var rangert på 24. plass i *Rolling Stones Magazine´*s liste over «100 greatest guitarists of all-time». 16. mai 2012 ble han tildelt tittelen «Best Australian Guitarist of All Time» av Australian Guitar Magazine.

Angus er gift med Ellen Young. Young påsto at han først begynte å spille gitar når han var 5-6 år. Det var i den alderen han hørte Little Richard for første gang. I et intervju med «The Guitar Shows», fortalte Angus at hans påvirkninger til å begynne med gitar, var broren Malcolm Young, Chuck Berry, Freddie King og Muddy Waters.  

Angus Young var 18 år da han og hans eldre bror Malcolm Young formet AC/DC i 1973. Angus var hovedgitarist, Malcolm spilte rytmegitar, Colin Burgess  trommer, Larry Van Kriedt bassgitar og Dave Evans var vokalist. Når han opptrer på scenen er han kjent for å gjøre Chuck Berrys «duckwalk» og falle ned i spasmer mens han spiller en gitarsolo. Angus Young fant også på navnet AC/DC sammen med sin bror Malcolm etter at de så det sto på søsterens symaskin. Hans spillestil er bluesinspirert.

Angus Young bruker Gibson SG standardgitarer, og har i tillegg en egen «signaturmodell». Oftest bruker han Gibson SG Cherry red eller Ebony svart gitar. Han bruker diverse Marshall-forsterkere, men det er JTM50-modellen han benytter mest. Angus Young er kjent for å opptre energisk. Han og AC/DC har spilt i Norge flere ganger, i Chateau Neuf i Oslo i 1980, et par ganger i Drammenshallen i 1986 og 1988, i Oslo Spektrum i 1991 og 1996 og 2000, Telenor Arena i 2009, og i 2009, 2010 og 2015 på Valle Hovin stadion i Oslo.

## Referanser


## Eksterne lenker
* 
*
Musikkstudio

**Musikkstudio** er et eller flere rom laget for innspilling av musikk.

Det består vanligvis av flere rom som er akustisk tilpasset en aktivitet.  Det kan være innspilling av sang, trommer og andre instrumenter, eller det kan være akustikk tilpasset miksing av musikk.  Rommet som brukes til miksing av musikk kalles kontrollrom.  Her arbeider teknikere og produsenter.  Rommet er optimalisert for å lytte på musikk og lyd som kommer ut fra monitorene.
Sigurd Ulveseth

**Sigurd Ulveseth** (født 1953) er en norsk jazzmusiker og orkesterlede.

Ulveseth har med egen kvartett utgitt tre plater. Gruppen består av Adam Nussbaum på trommer, Knut Riisnæs på saksofon, og Dag Arnesen på piano. Han er også med i Marit Sandvik band, gruppa SWAP, og North West Quartet.  

Han har medvirket på plater med Dag Arnesen, Frank Jakobsen, Tore Faye, Knut Kristiansen, Ole Jacob Hystad, Jan Kåre Hystad og Merethe Mikkelsen. Han reiste til Vietnam med Urban Connection på turné.

## Olav Dales Minnepris 2024
* Vossajazzprisen 1998
* Den 10. Sildajazz-prisen 2009.

## Utgivelser
* *To wisdom, the prize* (Gemini Records, 1995), 
* *Infant eyes* (Gemini, 1997) 
* *Wish I knew* (Gemini, 2001)

## Referanser


## Eksterne lenker
* 
*  Biografi fra Jazzbasen.
*  Diskografi fra Jazzbasen.
Boris Kagarlitskij

**Boris Juljevitsj Kagarlitskij** (russisk: Бори́с Ю́льевич Кагарли́цкий; født 29. august 1958 i Moskva) er en russisk marxistisk sosiolog og dissident.

Kagarlitskij ble politisk engasjert i studenttiden sin, og i 1982 ble han dømt til 18 måneder i fengsel for å ha spredt den illegale avisa *Levyj povorot*. I 1988 ble han kjent for et internasjonalt publikum da boka *The Thinking Reed* ble utgitt på engelsk. Den tar for seg forholdet mellom staten og de intellektuelle i Sovjetunionen siden 1917, og for denne fikk han Isaac and Tamara Deutscher Memorial Prize.

I forbindelse med glasnost ble Kagarlitskij er fremtredende venstre-kritiker av det sittende regimet. Han var en av lederne for Folkefronten i Moskva mellom 1988 og 1990, og var medlem av bystyret i Moskva i årene 1990&ndash;1993, først som representant for Russlands Sosialistiske Parti, fra 1992 for Det Russiske Arbeiderpartiet, som han var med på å stifte. I kjølvannet av Boris Jeltsins kupp i 1993, da parlamentet ble satt ut av funksjon, ble Kagarlitskij nok en gang arrestert for sine synspunkter, men en internasjonal kampanje førte til at han ble satt fri dagen etter. I årene har han jobbet som rådgiver overfor de uavhengige fagforeningene, og i 1998 ble han også hyret inn som rådgiver av arbeidskomiteen i parlamentet.

Siden 2002 har Kagarlitskij vært sjef for det Moskva-baserte Institute of Globalization Studies. Han er også fast bidragsyter til magasiner som *[[The Nation]]*, *[[Neues Deutschland]]* og *[[Junge Welt]]*. Han har også gitt ut en rekke bøker, hvorav de mest kjente utgjør trilogien *Recasting Marxism*. I denne trilogien tar Kagarlitskij til orde for at utfordringen i dag er å gjenvinne hegemoniet over staten gjennom å reise et tredje venstre som verken er kommunistisk eller sosialdemokratisk.

## Referanser


## Eksterne lenker
*
Tredje venstre

**Tredje venstre** er et begrep som først ble lansert av Jan Otto Andersson i det finske Vänsterförbundet. For Andersson var begrepet ment å betegne en ny form for sosialisme som overskred kommunismen og sosialdemokratiet. Begrepet har senere blitt utviklet av blant andre Boris Kagarlitskij.

I Norge er det fremfor alt tidligere Attac-leder Magnus Marsdal og forlagsredaktør Bendik Wold som gjennom sin bok *[[Tredje venstre (bok)|Tredje venstre]]* har vært talspersoner for begrepet. For Marsdal/Wold, og delvis også for Andersson og Kakarlitskij, er de såkalte nye bevegelsene en helt sentral del av det tredje venstre.

Stiftelsen Manifest bygger i stor grad på disse teoriene, og både innenfor Sosialistisk Venstreparti og Rødt er det strømninger som ligger nært opp til dette idealet.

## Referanser
Malcolm Young

**Malcolm Mitchell Young** (1953–2017) var gitarist og låtskriver i det australske bandet AC/DC. Han var bror til bandets andre gitarist og frontfigur Angus Young. Som låtskriver skrev han de fleste av AC/DCs låter sammen med broren Angus og Bon Scott og etter Scotts død sammen med broren og den nye vokalisten Brian Johnson.

Malcolm Young var sju år da familien flyttet fra Skottland til Sydney i Australia. I november 1973 startet Malcolm Young bandet AC/DC sammen med broren Angus Young. Etter mange spillejobber rundt omkring i Australia våren, sommeren og høsten 1974, spilte bandet inn sitt første album i november samme år. Debutalbumet *[[High Voltage (AUS)|High Voltage]]* ble utgitt i februar 1975. Etter at vokalisten Bon Scott døde i 1980, var Malcolm Young innstilt på at AC/DC skulle fortsette. Brian Johnson tok over Scotts plass i bandet, både som vokalist og som låtskriver sammen med Young-brødrene.      

På midten av 1980-tallet utviklet han et stort alkoholproblem og la seg frivillig inn på avrusningsklinikk i 1988. Det var hans nevø Stevie Young som spilte mens han var på avrusning. Malcolm Young ble kalt *The Brain* i bandet. I september 2014 kunngjorde Malcolm Young at han forlot bandet av helsemessige årsaker, hans familie bekreftet at han led av demens, og at hans nevø Stevie Young erstattet ham på bandets neste album, *Rock or Bust*, samt på turneen i 2015.
Young bodde i England sammen med kone og to sønner frem til han døde av sykdommen den 18. november 2017.

## Referanser


## Eksterne lenker
* 
* 
*
Røstlandet

**Røstlandet** (nordsamisk: *Gádderuosta*, lulesamisk: *Gádderuossta* ) er en øy ytterst i Lofoten og den største av øyene på Røst kommune i Nordland. Øya rager ikke mer enn  på sitt høyeste punkt og er ellers flat og gresskledd med en del myrområder som er viktig for fuglelivet. Øyas areal er på . De fleste av innbyggerne i kommunen bor på Røstlandet.

Et område vest på øya er vernet som naturreservat, under navnet Røstlandet naturreservat. Nord på øya ligger Røst lufthavn langs fylkesvei 7586 og lengst sør på øya ligger Røst fergekai, med adkomst via fylkesvei 7582, der den gassdrevne fergen MS «Værøy» trafikkerer ferjesambandet Bodø–Røst–Værøy–Moskenes daglig.

Sørvest for Røstlandet ligger de kjente fuglefjelløyene Vedøya, Storfjellet, Ellevsnyken, Trenyken og Hernyken som perler på ei snor, og aller ytterst, og så langt sør og vest man kommer i Lofoten, ligger den vesle flate øya Skomvær med Skomvær fyr. Fuglefjellene har tradisjonelt vært Norges viktigste hekkeplass for lunde, en sjøfuglart som også er kjent som sjøpapegøye.

## Tettstedet Røstlandet
**Røstlandet** er også navnet på det tidligere tettstedet og administrasjonssenteret på Røst. Tettstedet hadde et areal på &nbsp;km² og hadde  innbyggere per .

## Se også
* Røstlandet naturreservat
* Røstøyan landskapsvernområde

## Referanser
Dog Soldiers

***Dog Soldiers*** er en britisk action-skrekkfilm fra 2002, skrevet og regissert av Neil Marshall, og med blant annet Kevin McKidd, Liam Cunningham & Sean Pertwee, i noen av hovedrollene. 

Filmen er ment av fans og være en kultklassikker (ofte nevnt sammen med filmer som Shaun of the Dead og 28 Days Later) grunnet manuskript, regien, filmingen, kjemien mellom skuespillerne og sterke skuespiller prestasjoner og mangelen på spesialeffekter skapt ved hjelp av PC.

## Handling

Filmen handler om en gruppe soldater fra den britiske hæren, som er på et treningsoppdrag i det skotske høylandet. De forventer seg en vanlig trenings-øvelse, men oppdager snart restene av en gruppe spesialsoldater som var på et annet oppdrag. De finner kun en overlevende som er i sjokk og hard skadet. I det fjerne hører de ulvehyl som flerrer stillheten, mørket holder på å senke seg og fullmånen stiger frem. Soldatene prøver og komme seg unna uten å bli oppdaget, men det går snart opp for dem at de blir forfulgt, de kommer seg unna i siste liten da de blir plukket opp av en zoolog som tar dem med til en øde gård langt inne i skogen. Huset blir snart omringet av forfølgerne, som viser seg og være varulver. Resten av filmen omhandler beleiringen av huset.

## Medvirkende

## Referanser


## Eksterne lenker
*
E slåttatæja

**«E slåttatæja»** er et dikt av Hans Hyldbakk. Diktet er et av Hyldbakks mest kjente dikt ved siden av «Vårsøg». Diktet er skrevet på nordmørsdialekt. På bokmål blir tittelen «I slåtteteigen». Henning Sommerro har satt melodi til diktet.


Du går så bratt ette allmannvæja,
å fint bli fare frå fotå din’.
Meinn vi ska møtast e sommå tæja,
når haustkveldsdåjja e skåra skin.


## Referanser
Marius Lundeberg Enger

**Marius Lundeberg Enger** (født 1989) er en norsk tidligere fotballspiller.
Han avsluttet den aktive karrieren som angrepsspiller  i 2016. Han ble hentet opp i A-troppen til  før 2006-sesongen fra klubbens ungdomsstall, og var dermed den yngste spilleren i Tippeligaen denne sesongen og Odds yngste proffspiller noensinne. Før han gikk til Odd hadde han spilt for Eidanger, Urædd og Team Porsgrunn.

Enger debuterte i Tippeligaen sommeren 2007 mot , noe som ble hans eneste eliteseriekamp.

Enger fikk 21 kamper og skåret ett mål for aldersbestemte landslag.

## Referanser


## Eksterne lenker
* 
* Spillerprofil på Odd Grenlands hjemmesider
* Spillerprofil på Oddranes hjemmesider
Påskevigilien

**Påskevigilien** eller **påskenatt** er en gudstjeneste som i mange kirkesamfunn feires på kvelden påskeaften. Den feires etter solnedgang, når påskedagen har begynt ifølge kirkelig tidsregning, som den første feiringen av Kristi oppstandelse. 

I oldkirken ble dåp gjennomført denne dagen. Senere ble det vanlig å døpe også andre dager, men man forsøker gjerne også å ha dåp, spesielt voksendåp, under vigilien. Dåpsvann blir vanligvis velsignet under gudstjenesten. En annen viktig tradisjon er tenningen av påskelyset.

## Katolsk liturgi

Den katolske liturgien for vigilien består av:

* Tenning av påskelyset, som gjøres utenfor kirken og følges av en prosesjon inn
* Påskelovsangen
* Ordets liturgi, som er utvidet til minst fem og inntil ni lesninger
* Velsignelse av dåpsvann, eventuell dåp og fornyelse av dåpsløftene
* Nattverdens liturgi

Under påskevigilien ringer kirkeklokkene, sammen med små håndklokker inne i kirken, for første gang siden skjærtorsdag, mens man synger *[[Ære være Gud i det høyeste]]*. Ettersom dette skjer rundt midnatt er det mange steder vanlig at man av hensyn til naboer ikke bruker kirkeklokkene, men bare håndklokker.

Et annet spesielt element er «det store Halleluja». i fastetiden brukes ikke dette gledesropet i gudstjenestene, og når man tar det i bruk igjen under vigilien skjer dette gjerne I spesielt høytidelige former.
Gaukværøya

**Gaukværøya** er ei øy i Bø kommune i Nordland, vest for Steine på Langøya og nord for Litløya (med Litløy fyr). Øya har et areal på ca. 1,1 km² og høyeste punkt er Skjerdingstadtinden på 273 moh.

I middelalderen var Gaukværøya et av de største fiskeværene i Vesterålen, men etter 2. verdenskrig ble øya fraflyttet. De siste innbyggerne flyttet fra øya i 1951, og i dag står bare hustuftene igjen.

Gaukværøya er lokalt kjent som «Værøya», som gjør at den kan forveksles med øya i Lofoten med samme navn.

## Eksterne lenker
* Bent Svinnungs side om Gaukværøya
Hallusinogen

Et **hallusinogen** er et stoff som fremkaller hallusinasjoner. Hallusinogene stoffer er en stor gruppe psykoaktive stoffer som kjennetegnes ved at brukeren opplever en endret bevissthetstilstand. En kan oppleve hallusinasjoner, hvilket vil si syns- og hørselsendringer, sanseendringer, endringer i føleser og tankemønster. Hallusinogener deles ofte opp i tre ulike kategorier, psykedelika, dissosiativer og derilanter, men oppdelingen er ikke eksakt. De mest kjente hallisinigenene er LSD, psilocybin, DMT, meskalin (psykedelika), lystgass, ketamin (dissosiativer), piggeple, bulmeurt, skopolamin (derialnter).

I motsetning til andre psykoaktive stoffer som stimulanter og opiater, forsterker ikke bare hallusinogener vanlige mentale tilstander men induserer tilstander som er helt annerledes enn vanlig bevissthet.

Rusopplevelsen varierer fra person til person avhengig av mental tilstand, omgivelse og verdenssyn, to personer under påvirkning av samme substans kan både oppleve de samme opplevelsene samt helt ulike, selv om de har helt lik set og setting.
Hallusinogener kan fremkalle helt forskjellige effekter i den samme brukeren fra dose til dose, dog noen effekter er det samme er det vanskelig å forutsi effektene som blir produsert.

Erfarne brukere kan lære seg å kontrollere effektene til hallusinogener, som oftest psykedelika, og en erfaren bruker kan som oftest navigere opplevelsen etter eget ønske, og fremkalle de ønskede effektene med konsentrasjon, meditasjon, yoga og andre spirituelle praksiser kan også forsterke effektene av substansen, og derav også effektene av praksisen. Historikere attribuerer ofte bruken av enteogener med utviklingen av disse praksisene, men emnet er svært kontroversielt.

Alment brukte kriterier for etablering at et legemiddel er hallusinogene er:
#Endringer i tankevirksomhet, persepsjon, og stemning overskygger andre effekter
#Svekkelse av hukommelse og intellekt bør være minimal
#Bedøvelse, handlingslammelse eller overdreven stimulering bør ikke være en dominerende effekt
#Bivirkninger på det autonome nerversystemet bør være minimale
#Avhengiget bør være fraværende

## Se også
* Enteogen
* Muskat
* Psykedelisk krise
* Psykedeliske stoffer

## Referanser


## Eksterne lenker
*
Espen Stueland

**Espen Stueland** (født 1970) er en norsk lyriker og litteraturkritiker.

Stueland ga ut sin første bok i 1992, diktsamlingen *sakte dans ut av brennende hus*, og har siden utgitt ytterligere 13 bøker. Han er bokanmelder i avisen Klassekampen, har vært redaktør av litteraturtidsskriftet Vagant, og ble i 2005 kåret til Årets litteraturkritiker og en av Norges ti beste forfattere under 35 år (Norsk litteraturfestival og Morgenbladet). For diktsamlingen *Å si om seg selv* mottok han Halldis Moren Vesaas-prisen og Den norske lyrikklubbens pris.https://oktober.no/eilert-sundt-tilstanden-1 Han har mottatt Bøker i Bø-prisen 2018, Det norske akademis pris til minne om Thorleif Dahl 2012, og Stemme savnet 2021. 

Espen Stueland vokste opp på Fjøsanger i Bergen og Romsås i Oslo. Han fikk på Foss videregående skole i Oslo og studerte litteraturvitenskap og filosofi på Universitetet i Bergen. I 2011 disputerte han til dr. philos. samme sted på *Gjennom kjøttet* (2009).  

## Bibliografi
### Diktsamlinger
* *sakte dans ut av brennende hus*, 1992
* *Stemmens pantomime*, 1996
* *Å si om seg selv*, 2003 

### Sakpoesi
**Eilert Sundt-tilstanden*. Sakpoesi, 2019
**Gaffadiktene. Feltstudier og månesekvenser*. Sakpoesi, 2023

### Romaner
* *Kjærlighet i tide og utide*, 2001

### Essay
* *Å erstatte lykka med eit komma. Essay om cesur, rituell forseintkomming i produksjonen til [[Jon Fosse]]*, 1996; ISBN 82-521-4706-2
* *Aero*, 2000; ISBN 82-10-04523-7
* *Brått revet bort*, 2006; ISBN: 9788249504466
* *Gjennom kjøttet*, 2009; ISBN 82-49-50281-7
**Falsk tilståelse og andre essays.* 2013. ISBN 978-82-495-1063-4
**700 årsflommen. 13 innlegg om klimaendringer, poesi og politikk*, 2016. ISBN 9788249515707
**Historien med eller uten kropp?* 2023. ISBN: 9788284170473

### Sakprosa

* *Pandemiarkivene.* 2021. ISBN 978-82-495-23207

### Gjendiktning
* Rosmarie Waldrop: *Reproduksjon av profiler*, 1994; ISBN 82-588-1054-5
* Rosmarie Waldrop: *Det utelukkede tredjes plen*, 1997; ISBN 82-05-25339-0,
* Stig Larsson: *Helhjertet på en annen måte. Poesi og prosa i utvalg*, 2004; ISBN 82-10-04925-9
* Michael Ondaatje: *13 dikt om familien*, 2009; ISBN 978-82-02-29138-9
* Göran Sonnevi: *Din vinge, som bærer meg. Utvalgte dikt, 1996–2005.* ISBN                                                                                                9788249505371
* Michael Ondaatje: *Billy the Kids samla verk*. Gjendikta med Anne Arneberg, 2012; ISBN: 9788252180053

## Litterære priser

* Den norske lyrikklubbens pris (2003)
* Halldis Moren Vesaas-prisen (2003)
* Olav Dalgards kritikerpris (2005)
* Årets litteraturkritiker (2005)
* Det norske akademis pris til minne om Thorleif Dahl (2012)
*Bøker i Bø-prisen (2018)
*Stemme savnet-prisen (Strawbery Publishing) (2021)

## Referanser


## Kilder
*Presentasjon av Espen Stueland i Forfatterkatalogen på Forfattersentrums nettsider
*Presentasjon av Espen Stueland på Forlaget Oktobers nettside 

## Eksterne lenker
* Espen Stueland i NRK Forfatter
* Espen Stueland i Dagbladet Forfatter
* Espen Stueland i Aftenposten Alex
*Espen Stueland om flommen på Vestlandet – lydopptak ved Bergen Offentlige Bibliotek 22. september 2016
Otto Gelsted

**Einar Otto Gelsted** (født *Jeppesen* 4. november 1888 i Middelfart, død 22. desember 1968) var en dansk lyriker og venstreorientert litteraturkritiker. 

Hans virksomhet faller i flere faser: En tidlig virksomhet som lyriker med debutsamlingen *De evige ting* i 1920, aktivt engasjement som medlem av Danmarks kommunistiske parti fra 1929. Under krigen skrev han, på samme måte som Nordahl Grieg, mobiliserende og patriotiske dikt. I sine siste år tok han opp interessen for gresk språk og kultur, og utga i 1954 og 1955 gjendiktninger av Homers Odysseen og Iliaden.

Gelsted var den første som gjorde Freuds skrifter tilgjengelige i oversettelse for skandinaviske lesere. Han forhandlet med Freud om en oversettelse av deler av hans verker i 1918, og i 1920 utkom disse som *Det ubevidste* samtidig i København og Kristiania.

## Priser (utvalg)

## Referanser


## Eksterne lenker
* 
* Ivar Digernes: Otto Gelsted 60 år ''fra avisen Friheten 1948
* Leksikon.org
* gravsted.dk
Blindtarm

**Blindtarmen** (latin: *cecum*) er starten på tykktarmen. De første 10 cm fra utløpet av tynntarmen heter blindtarmen og er en del av fordøyelsessystemet. Blindtarmen har hos kjøttetere et vedheng, blindtarmsvedhenget (*appendix vermiformis*). Denne blir ofte feilaktig kalt «blindtarmen». Den er en del av lymfesystemet, og kalles også **tarmtonsillen**. I likhet med mandlene kan den godt fjernes hvis den blir betent. Den er mest nyttig i starten av livet, og er da traktformet, for lettere å komme i kontakt med bakterier som vi skal utvikle motstandskraft mot. Først i puberteten blir den «ormelignende» (*vermniformis*).
 
Blindtarmen finnes hos pattedyr, fugler og noen reptiler. De fleste planteetere har relativt store blindtarmer, mens kjøttetere har en mindre, eller ingen i det hele tatt. Størrelsesforskjellen skyldes den store mengden bakterier i planteeternes blindtarm som hjelper til med enzymatisk nedbrytning av plantemateriale. 

Ordet «blindtarm» blir ofte brukt feilaktig i dagligtale, når man mener «blindtarmsvedhenget» som sitter ytterst på blindtarmen. I blindtarmsvedhenget kan man få blindtarmvedhengsbetennelse (latin: appendisitt), som behandles med kirurgisk fjerning av vedhenget (appendektomi).

Blindtarmen (*cecum*) er nyttig, og skaper et beskyttet miljø for bakterier som er nødvendige for å bryte ned næringsstoffer. Vedhenget (*appendix*) er viktig for immunforsvaret.

Leger har lenge fundert på blindtarmsvedhengets egentlige funksjon, ettersom personer som har fått det fjernet, klarer seg helt fint. Forskerne tror dette kan forklares med at vi i industrialiserte samfunn med gode hygieniske levevilkår ikke trenger et reservelager med gode bakterier. Derfor fører ikke fjerning av blindtarmsvedhenget (*appendix*) til helseproblemer i vår del av verden.

## Referanser
Glatt muskulatur

**Glatt muskulatur** er autonom muskulatur, det vil si at organismen ikke bevisst kan styre den selv. Den glatte muskulaturen styrer hovedsakelig de indre organene.

Glatt muskulatur har sitt navn ved at den mangler tverrstripene som karakteriserer skjelettmuskulatur, og derfor har et «glattere» utseende. Glatt muskulatur er langsommere enn tverrstripet muskulatur og hjertemuskulatur, men er mer effektiv i forhold til energibruk. Muskelcellene i glatt muskulatur trekker seg også mer sammen, rundt 1/3s lengde. Både glatt muskulatur og hjertemuskulatur er styrt av det autonome nervesystemet, mens skjelettmuskulaturen er viljestyrt.

## Mikrostruktur
Glatte muskelceller er avlange og spoleformede, vanligvis ca. 5–20 mikrometer lange, og har én cellekjerne. De henger sammen i lengderetningen ved celleforbindelser. Ved eksitasjon fører disse celleforbindelsene signalet fra celle til celle.

## Referanser
KNM «Fridtjof Nansen» (F310)

**KNM «Fridtjof Nansen»** er en norsk fregatt av Fridtjof Nansen-klassen, bygget ved det spanske verftet Navantia og overlevert til det norske Sjøforsvaret 5. april 2006, seks måneder forsinket. Overleveringen skjedde i den spanske byen Ferrol. Forsvaret hadde planlagt å overta fem fregatter i denne klassen, samt seks NH90-helikoptre til bruk på fregattene, i perioden 2006–2009. Fregattprosjektet har en totalkostnad på 21 milliarder kroner, noe som gjør prosjektet til det største i Forsvaret noensinne. «Fridtjof Nansen» var den første båten som ble overlevert. Den siste fregatten, KNM «Thor Heyerdahl» skulle etter planen overleveres høsten 2009, men ble først levert januar 2011.

## Oppdrag
### Piratjakt
I februar 2009 bestemte regjeringen at KNM «Fridtjof Nansen» fra og med 1. august 2009 skulle settes inn i oppdrag i Adenbukta ved Afrikas horn som del av EU-styrke Task Force Atalanta, i kampen mot somaliske pirater som herjet dette sjøområdet.

«Fridtjof Nansen» var i området i seks måneder, i en operasjon som kostet ca. 200 millioner kroner. I forkant av oppdraget ble skipet utstyrt med ekstra våpen og annen utrustning. Et eget fengsel for potensielle fangete pirater ble også bygget om bord. 
Norske marinejegere fra Forsvarets marinejegerkommando ble med skipet sydover, og bemannet to hurtiggående båter som opererte ut ifra skipet.

Natt til 14. august seilte fregatten gjennom Suezkanalen, og sluttet seg dermed til EUs anti-piratoperasjon «Atalanta».

Allerede om morgenen 22. august fanget mannskapet syv mistenkte pirater da de bordet et mistenkelig fartøy og fant bl.a våpen og leidere om bord. De syv mistenkte ble i forvaring av de norske spesialstyrkene. Den norske fregatten brukte sine hurtiggående båter i samarbeide med et helikopter fra den nederlandske fregatten Evertsen og et japansk overvåkingsfly. Episoden skjedde ca. 42 nautiske mil, 70 kilometer fra kysten av Jemen, og 115 nautiske mil, omtrent 200 kilometer fra kysten av Somalia. Etter en diskusjon med den nederlandske lederen av styrkene i området, ble de syv satt fri igjen grunnet «mangel på bevis for piratvirksomhet».

«Fridtjof Nansen» deltok for annen gang i patruljering av havområdene utenfor Somalia i perioden juni 2013 til desember 2013. Fartøyet var da en del av NATOs flernasjonale flåteoperasjon Operasjon Ocean Shield. «Fridtjof Nansen» var under dette oppdraget operasjonens flaggskip, noe som innebar at den norske skipssjefen var sjef for NATO-operasjonen. Dette var første gang Norge hadde ansvaret for en av NATOs flåtestyrker.

## Bilder

Fil:KNM Fridtjof Nansen-2006-06-01-side.jpg|«Fridtjof Nansen» ved kai i Oslo
Fil:Nansen-oto75mm-2006-07-03.jpg|OTO Breda 76&nbsp;mm hurtigskytende kanon
Fil:KNM Fridtjof Nansen-2009-04-10-Haakonsvern.jpg|«Fridtjof Nansen» ved kai i hjemmehavnen - Haakonsvern, Bergen
Fil:KNM «Fridtjof Nansen».jpg|På broen på «Fridtjof Nansen» 


## Referanser


## Eksterne lenker
* Forsvarets hjemmeside for Fridtjof Nansen-klassen 
*  MarineTraffics side om fregatten; info, siste posisjon samt sporlogg.
Paradigmeskifte

Et **paradigmeskifte** er et systematisk skifte i måte å tenke på som er av betydelig størrelse og rekkevidde. Begrepet ble første gang introdusert av vitenskapsteoretikeren Thomas Kuhn i boken *The Structure of Scientific Revolutions* i 1962.

Innenfor naturvitenskapen er det utviklet et variert antall av teorier og nye ideer. Bare et ytterst lite fåtall av disse har hatt tilstrekkelig omfang og rekkevidde når det gjelder å endre vitenskapens og hele kulturens syn på viktige sider av virkeligheten. Og bare dette lille fåtallet av nye ideer fortjener betegnelsen paradigmeskifte.

Et eksempel på et paradigmeskifte kan være det heliosentriske verdensbildet slik det ble formulert av Nikolaus Kopernikus og lagt fram på nytt av Galileo Galilei. Før denne ideen ble formulert og akseptert gjaldt det syn at sola, planetene og stjernene gikk i bane rundt jorda. Med den nye teorien ble sola sett som sentrum i solsystemet, og med jorda og de andre planetene kretsende i bane omkring. Den nye ideen fikk stor betydning på flere måter. Den ene var selvsagt den store endringen i oppfatningen av denne delen av virkeligheten. I tillegg førte ideen med seg et oppgjør mellom kirke og vitenskap. Kirken hadde av forskjellige grunner satt sin autoritet inn i forsvaret av det gamle synet på planetenes orden. Når det etter hvert ble klart at det ikke var mulig å tilbakevise det nye syn som vitenskapen stod for, stod verden ikke bare med en viktig ny ide. Kirkens autoritet hadde samtidig lidd et nederlag overfor vitenskapen. I ettertid førte dette til at tiltroen til kirken minket og tiltroen til vitenskapen økte. Begge disse faktorene var med å gi både en avgjørende ny måte å tenke på og en ny utvikling – et paradigmeskifte.

Andre ideer fra naturvitenskapen som kan karakteriseres som paradigmeskifter er Charles Darwins utviklingslære, Albert Einsteins relativitetsteori og kvanteteorien (Max Planck).

## Se også
*Paradigme
*Idé
Trommehinne

## Fysiologi
**Trommehinne** (lat. *membrana tympani*) er en tynn membran mellom det ytre øret og mellomøret som settes i bevegelse av vibrasjoner fra lydbølger som kommer inn gjennom den ytre øregangen fra luften. Dens funksjon er todelt (*[[dikotomi]]sk*):
# Å danne en fysisk barriere mellom det ytre øret og mellomøret.
# Å omdanne lydbølgene som treffer den til bevegelse av øreknoklene

## Anatomi
Trommehinnen sitter helt innerst i den ytre øregangen hvor den grenser til mellomøret. Her er den skråstilt i forhold til vertikalplanet (ca. 30 grader over horisontalplanet).

Selve trommehinnen kan deles inn i ulike områder, hvorav de viktigste er *pars tensa* og *pars flaccida*. Det førstnevnte er det største området, og inkluderer alt under og rundt hammeren. Det sistnevte tilsvarer et lite område over.

Pars tensa kan deles inn i fire kvadranter for å kunne orientere seg nøyaktig (se illustrasjon under).
Stormolla

**Stormolla** (eller **Molla**) er ei øy i Vågan kommune i Nordland. Øya ligger øst for Svolvær, i Austre Lofoten. Den har et areal på , og høyeste punkt er Heggedalstind på 751 moh.

De to største bygdene på Stormolla er Brettesnes og Ulvåg. Brettesnes ligger lengst sør på øya og har 14 fastboende (2018). Fram til 1990 var det en sildoljefabrikk på stedet.

Ulvåg ligger på østsiden av øya og har i underkant av 20 fastboende (2018). 

I 2001 ble byggingen av 13,4 kilometer fylkesvei på Stormolla ferdigstilt. Veien forbinder bygdene Ulvåg, Øyhelle og Brettesnes. Nord på øya er det et fergeleie i Finnvika med forbindelse til Digermulen på Hinnøya. Tidligere gikk det ferge mellom Svolvær og Våtvika ved Brettesnes.

Hurtigruta passerer Stormolla på vei mellom Svolvær og Raftsundet.

Skuespiller Wenche Kvamme bodde på Brettesnes og var bestyrer på vertshuset Den Glade Skrei i flere år.

## Referanser


## Eksterne lenker
* Bent Svinnungs side om Gullvika på Stormolla
* Bent Svinnungs side om Krabbvågen på Stormolla
* Fergeruter Digermulen – Finnvik
* Fergeruter Finnvik – Digermulen
Hindrem

**Hindrem** er ei lita bygd mellom Leksvik og Vanvikan i Indre Fosen kommune. 

Ei stavkirke på Hindrem nevnes i reformatsen av 1589. I 1665 ble Hindrum kirke bygd. Denne stod til 1897, da den ble revet og soknet flyttet fra Hindrem til Vanvikan. 

Hindrem skole på Amborneset ble bygget i 1956, og nedlagt i 1998. Siden har det vært kurslokaler i skolebygget. 

Turområdet Borgåsen ble ferdigstilt og åpnet i 1997 og er lett tilgjengelig for turister og rullestolbrukere. På toppen 160 meter over havet ligger utsiktspunktet og en rasteplass.

## Referanser
Berria

***Berria*** er den eneste fullstendig baskiskspråklige avisa i Baskerland (Euskal Herria). Opplaget er på vel 25&nbsp;000, og avisa utgis alle dager unntatt mandag. Ansvarlig redaktør er Martxelo Otamendi.

Avisa er politisk uavhengig og mottar driftsstøtte fra Baskerlands regjering. 

*Berria* er de ansattes oppfølger av avisa Egunkaria, som ble stengt. Etter løslatelse fra isolasjonsfengsling hevdet flere av avisas ansatte at de var blitt torturert av spansk politi. Domstolen etterforsket ikke torturanklagene. Aksjonen mot avisa ble igangsatt av den spanske spesialdomstolen Audiencia Nacional etter ordre fra dommer Baltasar Garzón, som hevdet avisa støttet terrorisme. Domstolen har ikke funnet beviser for påstanden, og avisa er slått konkurs.

## Referanser


## Eksterne lenker
*
Dagfinn Lyngbø

**Dagfinn Lyngbø** (født 1972) er en norsk stand up-komiker som har medvirket i flere humorbaserte TV-programmer og sceneshow. 

Lyngbø er født og oppvokst på Askøy utenfor Bergen. 

Hans stand-up karriere begynte i 1993. Den første større forestilling ble satt opp i 1999 og hadde tittelen *Dagfinn Lyngbø – Live.* Den neste standup-forestillingen hans var *Dagfinn Lyngbø - Ka e' vitsen?* (2005). Innimellom har Lyngbø også vært med på *Julelatter 2007* og *Julelatter 2010*, forestillinger med Johan Golden, Lisa Tønne, Dag Sørås (2007) og Anne-Kat. Hærland, Are Kalvø og Nils Ingar Aadne (2010). Han står bak den norske stemmen til dovendyret «Sid» i *[[Istid (film)|Istid]]*-filmene.

November 2017 ga han ut barneplaten *Guttelus* sammen med  på trommer,  på gitar og  på bass under navnet Dagfinn Lyngbøs Barneband. Albumet ble nominert til barneplate foran Spellemannprisen 2017.

Per 2018 er han ansatt på Latter. I 2018 turnerte han med sceneshowet *Supersmud*. Høsten 2020 hadde han premiere på showet *Kjøreregler for koloniseringen av Mars*.

Lyngbø har mottatt sju Komipriser. Han fikk prisen som beste stand up-artist i 2001, 2005, 2008 og 2011; beste mannlige artist i 2003 og 2013, og prisen som årets morsomste (publikumsprisen) i 2008. I 1999 ble han tildelt Stå opp-prisen og i 2022 Leif Justers ærespris.

Lyngbø er gift med komiker Pernille Sørensen.

## Opptredener
* 1996: *Ene og alene* (sceneshow)
* 1996: *Nettopp stått opp* (NRK)
* 1997: *[[Minitimen]]* (TV3)
* 1997: *Dritshow* med Jonas Rønning (sceneshow)
* 1997: *Agurknytt* (TV 2)
* 1998: *Sumaren eg vart Munch* med Tommy Steine og Hans Morten Hansen (sceneshow)
* 1998: *Et kult show* med Jon Schau (sceneshow)
* 1999: *Dagfinn Lyngbø - Live* (sceneshow)
* 1999: *[[Lyckliga gatan (TV-serie)|Lyckliga gatan]]* (TV 2)
* 2000: *Landeveiens moromenn* (NRK)
* 2001: *Daffa* (sceneshow) 
* 2001: *[[Sushi (TV-serie)|Sushi]]* (TVN)
* 2001: *[[De nære ting]]* (NRK)
* 2002: *Sommershow Stord* (sceneshow)
* 2002: *Variete Bergen* (sceneshow)
* 2003: *I blanke messingen*, Den Nationale Scene i Bergen (sceneshow)
* 2003: *[[God kveld, Dagfinn]]* (TV2) (utgitt på DVD i 2004)
* 2004: *O je heiane for en sommerrevy*, Stord (sceneshow)
* 2005: *Dagfinn Lyngbø - Ka e' vitsen?* (sceneshow; utgitt på DVD i 2007)
* 2005: *[[9 av 10 nordmenn]]* (TV 2)
* 2006: *9 av 10 nordmenn* (TV 2)
* 2007: *Julelatter 2007*, Latter på Aker Brygge (sceneshow)
* 2007: *9 av 10 nordmenn* (TV 2)
* 2008: *[[Evolusjon (standup-show)|Dagfinn Lyngbø - Evolusjon]]* (sceneshow; utgitt på DVD i 2010)
* 2010: *Julelatter 2010*, Latter på Aker Brygge (Sceneshow)
* 2012: *Lyngbø & Hærlands Big Bang* (NRK)
* 2012: *Dagfinn Lyngbø - Stereo* (sceneshow) (Utgitt på DVD i 2016)
* 2016: *Supersmud*, Ole Bull Scene (sceneshow)
*2020: *Kjøreregler for koloniseringen av Mars* (sceneshow)
*2024: *Folk (sceneshow)*

## Referanser


## Eksterne lenker
* 
* 
*  NRK om Dagfinn Lyngbø
Truse

**Truse** eller **truser** er en kort, vanligvis liten underbukse uten bein. Truser og underbukser gjør det lettere å opprettholde god hygiene av underlivet. Plaggene sørger også for at en ikke trenger å skifte ytterbukser like ofte.

## Navn
Betegnelsen «truse» kommer trolig fra fransk *trousses* «pasjebukser», knelange beinklær båret av mannlige pasjer, flertall av *trousse* «pakke, bylt, noe som kan bindes sammen», et ordlån fra latin. Andre mener ordet henger sammen med det irske eller gæliske *tribuhas* som kan komme fra et latinsk ord for «bein». I engelsk har ordet utviklet seg til *trousers* som brukes om «langbukser» i motsetning til *breeches*, «knebukser», et ord som opprinnelig stammer fra «brok».

## Historikk
Den moderne bomullstrusa dukket opp som plagg etter andre verdenskrig. Tidligere var det sydde og strikkede underbukser i forskjellig snitt og størrelser.  Enda tidligere hadde en ofte ikke undertøy i det hele tatt; kvinner gikk gjerne med underskjørt og side serker under kjolene, mens menn brukte lange skjorter som de stappet i buksene. Før middelalderens strømpebukseliknende hoser og bukser som ett plagg, kunne menn pakke underlivet i et bleieformet klede, i blant omtalt som brok, sammen med løse buksebein eller høye strømper.  

## Truser for jenter og kvinner
Som undertøy for kvinner finnes truser i ulike varianter: vanlige truser med lavt eller høyt liv, tanga, stringtruser og andre typer. 

Noen truser er først og fremst funksjonelle, andre er også pyntet med blonder, farger, mønstre og annet. 

Noen truser løfter og former hofter og rumpe. 

## Truser for gutter og menn
For menn finnes også truser med gylf, boksershorts, jockstrap til sportsbruk. Sjeldnere trusetyper for menn er tanga og g-streng. 

## Se også
* Boksershorts, shortslignende underbukse
* G-streng, stringtruse, smalt tøystykke mellom beina festet i belte
* Tanga (tangatruse)
* Jockstrap, suspensorium (susp), bind eller bandasje for å beskytte testiklene 
* Badebukse
* Mamelukk, vide underbukser med blondekanter båret av kvinner og jenter på 1800-tallet, tykke underbukser til like over knærne, og knelange tights med blondekant
* Hoser, strømper, løse buksebein med fot
* Bleie, tøystykke viklet om underliv på spedbarn, plagg for å samle opp urin og avføring

## Referanser


## Eksterne lenker
* 
* 
*